
A Bendegúz Óvoda infrastrukturális fejlesztése Parád Nagyközségben

Parád Nagyközségi Önkormányzat a Terület- és Településfejlesztési Operatív Program Plusz keretében megvalósuló TOP_PLUSZ-3.3.1-21-HE1-2022-00016 számon, „A Bendegúz Óvoda infrastrukturális fejlesztése Parád Nagyközségben” címmel pályázatot nyújtott be, amely alapján 95.81 millió forint vissza nem térítendő európai uniós támogatásban részesült. A projekt a Széchenyi Terv Plusz program keretében valósul meg. 
A 2021-2027-es fejlesztési időszakra vonatkozóan Parád Nagyközség Önkormányzata kiemelt figyelmet fordít a gyermekek óvodai ellátásának otthont adó önkormányzati épületének (óvodájának) infrastrukturális fejlesztésére.

Az Önkormányzat - a gyermekek korszerű ellátási feltételeinek biztosítására irányuló TOP_PLUSZ-3.3.1-21-HE1 azonosítószámú  „Gyermeknevelést támogató humán infrastruktúra fejlesztése” c. felhívásra benyújtott  - pályázati kérelme 95,81 millió forint európai uniós támogatásban részesült.

A projekt célkitűzése a Bendegúz Óvoda meglévő férőhelyeinek infrastrukturális fejlesztése és  eszközparkjának bővítése. A beruházás nyomán megtörténik az óvoda épület energiahatékonyságát célzó felújítása, mely a fosszilis energiahordozókból származó üvegházhatású gázok kibocsátásának csökkentését szolgálja. A projektnek köszönhetően korszerűvé válnak a gyermekeket érintő intézményi ellátás feltételei, emellett az épület energetikai mutatói is jelentősen javulhatnak. A tervek szerint; az  épület oldalfalainak utólagos hőszigetelése, a tető héjazatának cseréje, a padlástér szigetelése, a csoportszobák burkolatcseréje, a komplex villamoshálózat és lámpatest csere, az előtető építés, az ivóvíz-, gerincvezeték cseréje, az új eszközök, bútorok beszerzése, a bejárati lépcsők csúszásmentes burkolása, a napelemtáblák felszerelése valamint a villámvédelmi rendszer megújítása egy fenntartható épületegyüttest fog eredményezni. 

A projekt kódja: TOP_PLUSZ-3.3.1-21-HE1-2022-00016
A projekt címe: A Bendegúz Óvoda infrastrukturális fejlesztése Parád Nagyközségben
A támogatás összege: 95,81 millió forint
Támogatás intenzitása: 100 %
Megvalósítás helyszínei: Parád, Kossuth Lajos út 128, 3240
A projekt megvalósításának kezdete: 2022.02.01.
A projekt várható befejezése: 2024.12.31.

